
Abstrak 


Perkembangan kajian sejarah telah melahirkan cabang-cabang aliran baru dalam mengkaji sejarah. Antara 
aliran yang tumbuh adalah aliran sejarah Annales yang membawa pendekatan sejarah keseluruhan. Aliran 
sejarah ini telah keluar dari perspektif sejarah tradisional yang hanya mengkaji tindak tanduk manusia 
terutamanya dalam persoalan politik, pemerintahan, perang, dan kekuasaan. Antara idea yang lahir dari 
aliran Annales adalah idea Jongwe durfe yang dipelopori oleh Fernand Braudel. Idea ini membawa perspektif 
analisis yang lebih luas dengan jangka masa yang lebih lama. Ia menganalisa faktor-faktor di luar agensi 
manusia dari lapangan seperti kosmologi, kimia, fizik, biologi, geologi, biologi, cuaca, geografi, dan 
sebagainya dalam mencorak hidup manusia. Penulisan ini akan melihat idea Braudel ini dengan lebih dekat 
dan menganalisa masalah, applikasi, serta sumbangannya. 

Aliran Sejarah Annales 


Aliran sejarah Annales merupakan aliran yang muncul pada tahun 1920-an di Perancis. Ia menganjurkan 
penulisan sejarah yang berbentuk menyeluruh “oral history”. Antara pelopor aliran sejarah ini termasuklah 
Lucien Febvre, Marc Bloch, Fernand Braudel, dan Emanuel Le Roy Ladurie.! Ahli-ahli sejarah asal yang 
menggagaskan aliran sejarah Annales di Perancis ini tidak begitu mementingkan sejarah intelektual, kerana 
mereka mengkaji faktor-faktor di luar agensi manusia yang mempengaruhi sejarah. 


Bagi aliran ini, pengaruh agensi manusia seperti sejarah intelektual misalnya, termasuk dalam kajian sejarah 
mentaliti.” Oleh itu, dalam idea /ongwe dwree tradisi Annales, sejarah dianalisa dalam jangka masa panjang, 
manakala sejarah intelektual tidak begitu mendapat tempat.* Sebaliknya fokusnya adalah pengaruh-pengaruh 
luaran lain terutamanya dari alam semula jadi seperti keadaan geografi, cuaca, yang akhirnya memberikan 
kesan kepada cara manusia menyusun hidup mereka. Di sini kita melihat pengaruh yang dimainkan oleh 
faktor luaran dalam pembentukan sejarah. Kajiannya lebih luas dan tidak terbatas pada kelakuan-kelakuan 
manusia. Walaupun begitu, kajian mereka tetap boleh dikatakan sebagai sejarah kerana akhirnya, kesan- 
kesan luar ini dikaitkan dengan kehidupan manusia. Oleh itu, aliran Annales bolehlah dikatakan sebagai satu 
aliran sejarah. Pendekatan berbeza yang diambil juga menyumbang kepada pelbagai sudut pandang baru 
yang sebelum ini diabaikan oleh perspektif sejarah tradisional. 

Idea Sejarah Longue Duree 


Pada tahun 1956, Fernand Braudel telah menggantikan Lucien Febre sebagai ketua direktor bagi jurnal 
Annales,” Pada tahun 1958, Braudel telah menulis perihal idea /ongwe durge ketika beliau menulis perihal sejarah 
dan sains sosial.” Braudel merupakan generasi kedua yang lahir dari sekolah sejarah aliran Annales di 
Perancis. Beliau membawakan perspektif sejarah yang melihat kepada kondisi semulajadi dalam alam yang 
telah membentuk tingkah laku manusia dalam jangka masa yang sangat panjang. Braudel menulis bagaimana 
keadaan geografi di Mediterranean dengan kawasan pergunungan dan lautnya telah mempengaruhi 
kewujudan perdagangan dan hubungan politik setempat.” Kajian aplikasi kesan geografi kepada situasi 
politik masih dapat dilihat dalam penulisan kontemporari, contohnya tulisan Tim Marshall yang mengkaji 
bagaimana batas geografi menentukan konflik geo-politik dunia.” 


Longue duree adalah idea sejarah berjangka masa panjang, dalam hal ini, sesuatu peristiwa itu tidak dilihat 
pengaruhnya terhad pada zaman tertentu atau tempoh masa tertentu, tetapi berterusan hingga beberapa 
abad bahkan millenia. Penulisan dengan idea berbentuk /ongwe durge ini sebenarnya memang sudah bertapak 
dalam beberapa bidang, terutamanya sejarah arkeologi, perbandingan sosiologi, dan teori sistem dunia, 
namun dalam bidang lain ia tidak diperluaskan, hinggalah ia muncul semula dalam penulisan sejarah yang 
bersifat universal contohnya melalui penulisan Oswald Spengler dan Arnold Toynbee.* 


Kemunculan semula sejarah berjangka masa panjang ini juga dapat dilihat dengan keluarnya penulisan- 
penulisan seperti “sejarah dunia” dan juga “sejarah besar”. Hal ini menampakkan tumbuhnya minat untuk 
melihat sejarah melalui panorama penyelidikan yang lebih panjang dan luas, namun sejarah-sejarah 
berbentuk mikro masih lagi dapat dilihat penghasilannya melalui penulisan biografi.? Penulisan sejarah besar 
dapat dilihat melalui ambisinya yang menulis sejarah sejak dari peristiwa letupan pertama (Big Bang) yang 
dikatakan sebagai titik awal kewujudan alam semesta. Tulisan sebegini mengambil maklumat dan data dari 
pelbagai bidang termasuk kosmologi, astronomi, geologi, evolusi biologi, arkeologi, dan juga sejarah 
sosiologi.!? 


Sejarah yang memfokuskan kepada manusia secara relatifnya lebih sempit berbanding sejarah besar. Kerana 
sejarah besar bukan bermula dari permulaan manusia, sebaliknya bermula dengan permulaan alam. Namun 
sejarah manusia mengkaji dengan lebih dalam berbanding sejarah tradisional, ia turut mengkaji aspek pra- 
sejarah di mana manusia belum mempunyai kesedaran sejarah dan belum mula menulis sejarah. Skop jangka 
masanya juga berbeza, jika sejarah besar mengkaji skop masa berbillion tahun ke belakang, sejarah manusia 
biasanya mengkaji skop masa ratus ribu tahun lampau. Cubaan menulis sejarah manusia dapat dilihat melalui 
penulisan Yuval Noah Harari yang cuba menjejaki evolusi dan perubahan spesis Howo Sapiens. Beliau 
membahagikan sejarahnya kepada beberapa zaman seperti zaman revolusi kognitif, zaman revolusi 
agrikultur, dan zaman revolusi saintifik.!! 


Masalah Pada Idea Sejarah Longue Duree 


Walaupun sejarah besar nampak seperti gah dengan permandangan yang lebih luas, namun ia tidak dapat 
menempatkan persoalan makna, nilai, dan sebab musabab. Ini kerana dalam lapangan kosmologi dan 
geologi misalnya, agensi manusia tidak wujud dan tidak mempunyai sebarang pengaruh.!? Atas 
kelompongan ini, persoalan yang timbul adalah adakah ruang kajian ini boleh dikategorikan sebagai bidang 
sejarah kerana ada sarjana yang berpandangan bahawa sejarah adalah bidang yang mengkaji sebab dan 

musabab.!3? Edward Cart sebagai contoh, mengatakan bahawa tugas ahli sejarah adalah memberikan sebab- 
sebab yang rasional apabila berlakunya sesuatu peristiwa. Sebab ini penting kerana ia mempunyai nilai 
praktikal kepada manusia untuk diambil pelajaran dan digunakan pada masa hadapan.!* Tanpa agensi 
manusia dalam lapangan kosmologi dan geologi, kita tidak dapat merumuskan satu sebab rasional yang 
praktikal untuk kegunaan pelajar sejarah. 


Selain dari ketiadaan agensi manusia dalam sejarah besar. Paradigma materialisma juga menjadikan bidang 
ini tidak begitu mendalam apabila dilihat dari perspektif kebolehan manusia mempengaruhi sesuatu 
peristiwa. Paradigma materialisma akan menerangkan pemikiran dan budaya sebagai produk kepada reaksi 
kimia di dalam otak manusia dan juga refleks biologi mereka. Manakala budaya dan agama pula adalah 
produk kepada keperluan ekonomi pada sesuatu zaman.'? Disebabkan hal ini, idea menjadi cerita kehidupan 
yang tidak substantif, ia menjadi sesuatu yang abstrak dan tidak mempunyai akar sejarah yang bergantung 
kepada sesuatu konteks yang, spesifik.!" 


Walaupun idea sejarah aliran Annales mempunyai masalah. Tidak dinafikan bahawa mereka mempunyai 
sumbangan terutamanya dalam melihat sejarah dalam bentuk /ongwe durde. Perspektif ini bagi saya 
mengayakan sejarah kerana ia melihat aspek yang selama ini diabaikan sejarah tradisional. Juga, kerana 
akhirnya kesan-kesan luaran yang dikaji dikaitkan semula pengaruhnya kepada manusia, maka saya 
merasakan batas kajiannya masih termasuk dalam skop sejarah. 


Applikasi Idea Longue Duree Dalam Kajian Sejarah 


Daripada penulisan asal Braudel dapat kita fahami bahawa idea /ongwe durge ini dapat digunakan dalam kajian 
yang mengkaji kesan zaman lampau kepada masa kini yang tidak mempunyai campur tangan dan agensi 
manusia. Tetapi apabila kita mengatakan bahawa idea Jongwe durge ini adalah sejarah jangka masa panjang, 
apakah batasan “jangka masa panjang” itu? Menurut Mathias Grote, dalam menjawab persoalan ini kita 
mesti melihat bagaimana keberlangsungan (continuih)) mempengaruhi sesebuah kajian.!” 


Jika Braudel mengkaji bagaimana faktor seperti geografi dan juga cuaca mempengaruhi kehidupan manusia, 
di sini kita melihat ada faktor keberlangsungan. Contohnya, musim-musim yang ada dalam kitaran alam. 
Bagi Grote, keberlangsungan yang sama dapat dilihat dalam kehidupan manusia, manusia juga mempunyai 
kitaran kehidupan seperti kelahiran, pendewasaan, penuaan, dan kematian. Oleh sebab itu, idea Jongue durte 
ini boleh juga diaplikasikan dalam kajian sejarah sains, kitaran kehidupan manusia mempunyai 
keberlangsungan. Selain itu, sains juga merupakan satu bentuk aktiviti sosial dan budaya yang mempunyai 
sejarah untuk dikaji. Dalam kata lain, kitaran kehidupan manusia dapat menjadi sandaran untuk 
mengaplikasikan idea /onguwe durge dalam kajian sains terutamanya sains hayat. Dalam kajian seperti ini, kita 
dapat melihat kesan sesuatu faktor dari sudut berlalunya latar masa di belakangnya. Kesan ini mungkin tidak 
nampak begitu ketara dalam pemerhatian biasa dan memerlukan panorama masa yang lebih panjang untuk 
dikesan.!8 Applikasi idea /ongwe durd dalam sains hayat misalnya dapat dilihat dalam mengkaji sejarah 
penyakit.!? 


Selain dari mengkaji sejarah sains, idea sejarah /ongwe duree juga dapat membantu kita memahami kesejarahan 
sesuatu teknik dan metodologi sejarah. Contohnya, sesetengah sarjana berpandangan bahawa sejarah oral 
itu sama tuanya dengan sejarah itu sendiri, malah ada yang berpandangan bahawa sejarah oral adalah jenis 
sejarah yang pertama. Tetapi dengan menggunakan idea /ongwe duree, kita dapat melihat bahawa sejarah oral 
itu terletak dalam konteks budaya dan sosial yang lebih besar. Dengan permandangan yang lebih jauh, kita 
dapat melihat akar sejarah bagaimana manusia menggunakan sejarah oral untuk mengetahui perihal hidup 


1 Syed Ahmad Fathi. “Perihal Penyebaban Dalam Sejarah.” Nota Pengajian Sejarah, 2023. 
14 E.H. Carr. What is History. Penguin Books, 1964. 

15 David Armitage. "What's the Big Idea? Intellectual History and the longue duree." 

16 Ibid. 

17 Mathias Grote. What could the'longue durte' mean for the history of modern seiences? 

18 Ibid. 

9 Jon Arrizabalaga. "History of disease and the longue durece." 


dan kehidupan orang lain. Dalam kata lain, kita dapat memahami bahawa sejarah oral itu sendiri mempunyai 
akar sejarah, dan ia bukanlah bersifat nir-masa (fimekss).”? 


Longue Duree Dalam Sosiologi Sejarah 


Apabila sesuatu gerakan sosial atau politik itu dilihat dari perspektif lokal dan jangka masa yang singkat, kita 
akan gagal melihat perkaitannya dengan pertumbuhan gerakan tersebut dengan manifestasi sebelumnya 
dalam sejarah. Perspektif singkat juga akan mengaburi mata kita dari melihat aspek proses permatangan 
sesuatu gerakan. Di sini lahirnya kepentingan melihat fenomena sosial melalui idea Jongue durfe yang 
membawakan perspektif sejarah berjangka masa panjang, dengan ini kita dapat menganalisa stuktur ideologi 
politik yang muncul dengan lebih menyeluruh. 


Idea asal /owgwe durge yang keluar dari sekolah sejarah aliran Annales adalah bersifat deterministik, dan tidak 
melihat pengaruh agensi manusia dalam penyebaban sesuatu peristiwa. Tetapi idea /ongwe duri juga boleh 
membawa maksud perspektif metodologi yang melihat perubahan sosial sebagai satu produk dari keadaan 
politik dan sosial yang spesifik dalam satu struktur dan proses yang berkait rapat dengan sesebuah 
penyusunan sosial.?! Sebagai contoh, jika kita mengkaji kelahiran sesuatu gerakan politik, ia tidak boleh 
dilihat dari lensa setempat dan juga tempoh semasa sahaja. Pasti ada keadaan sosial dan politik sebelumnya 
yang menjadi faktor kepada kelahirannya, dengan melihat dari jangka masa yang lebih panjang, kita akan 
dapat memahami bagaimana evolusi dan perubahan sosial itu berlaku. Tidak hanya mengambil kira isu-isu 
yang bersifat spesifik dan semasa, tetapi mengkaji asal usul dan sebab musabab yang lebih lama sifatnya. 


Kesimpulan 


Penulisan ini telah membahaskan idea Jongwe durte yang lahir dari sekolah sejarah aliran Annales. Ia telah 
cuba mengupas secara ringkas idea ini dari sudut definisi, skop, masalah, dan juga applikasinya. Walaupun 
idea longue durte ini mempunyai masalah, terutamanya dalam versi asalnya yang bersifat deterministik, namun 
ia sebenarnya boleh diaplikasikan dengan lebih luas serta mengambil kira tafsiran dan pendekatan baharu. 
Tidak dapat dinafikan bahawa ia mempunyai sumbangan terutamanya dalam usaha memahami sejarah yang 
lebih menyeluruh dan tidak hanya tertakluk pada batas tindak tanduk manusia. Kesedaran kepada sejarah 
yang lebih menyeluruh ini akan membantu manusia mencorakkan masa depannya. Seperti yang dikatakan 
oleh Carr bahawa masa depan sejarah adalah perubahan.” Pada pandangan saya, dengan memahami sejarah 
yang lebih menyeluruh, maka kita dapat melakukan perubahan yang lebih menyeluruh. 

